કોંગ્રેસના રાષ્ટ્રીય ઉપાધ્યક્ષ રાહુલ ગાંધી આજે ગુજરાતની એક દિવસીય મુલાકાતે છે. જેમાં તે ગુજરાતમાં આવનારી ગુજરાત વિધાનસભાની ચૂંટણી માટે સોમનાથ, સાવરકુંડલા, અમરેલીમાં જઇ ચૂંટણી પ્રચાર કરશે. આ માટે રાહુલ ગાંધી બપોરે એક વાગે સોમનાથ આવી પહોંચશે જ્યાંથી તે ગીર સોમનાથ થી અમરેલીની તેમની આ યાત્રાની શરૂઆત કરશે. અહીં તે સૌ પ્રથમ સોમનાથ મંદિરમાં દર્શન કરશે. ઉલ્લેખનીય છે કે વડાપ્રધાન નરેન્દ્ર મોદી પણ આજે ગુજરાતમાં છે. અને ગુજરાતમાં તે સોમનાથ પાસેના ગામમાં જ જનસભા કરવાના હોઇ બપોરના સમયે તે પણ સોમનાથ મંદિરના દર્શન કરવા જઇ શકે તેવી સંભાવના રહેલી છે. ત્યારે બન્ને શકે કે આજે રાહુલ ગાંધી અને નરેન્દ્ર મોદી બન્ને સોમનાથમાં સાથે હોય.